În premieră, Zelenski sugerează că e gata pentru o încetare a focului în Ucraina în schimbul aderării la NATO. Dar cu o condiție
Președintele ucrainean Volodimir Zelenski sugerează, într-un interviu acordat în exclusivitate postului Sky News, că un acord de încetare a focului în Ucraina ar putea fi încheiat dacă teritoriul ucrainean pe care îl controlează Kievul ar putea fi luat „sub umbrela NATO” – ceea ce i-ar permite să negocieze ulterior returnarea restului de teritoriu „pe cale diplomatică”.